Forbundsdagsvalget i Tyskland 1980

miniatyr|Franz Josef Strauss på vei til valgvake i Konrad Adenauer-Haus
Forbundsdagsvalget i Tyskland 1980 var valget til den 9. tyske Forbundsdagen og fant sted 5. oktober det året. Valget omfattet bare Vest-Tyskland og ikke det daværende DDR.

Resultatet av valget var at regjereringen bestående av SPD og FDP under ledelse av Helmut Schmidt ble sittende. Franz Josef Strauss var kanslerkandidat for CDU/CSU. Valgkampen huskes for en svært aggressiv retorikk fra Strauss side, som blant annet brukte «frihet fremfor sosialisme» («Freiheit statt Sozialismus») som slagord.

I 1982 forlot FDP regjeringen, noe som førte til at den mistet det nødvendige flertall i parlamentet. FDP gikk deretter inn i en ny regjering med CDU/CSU under ledelse av Helmut Kohl.

Berlin
Som følge av den tyske delingen etter den andre verdenskrigen og alliert okkupasjon av Berlin, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.Tysklands justisministerium: Handbuch der Rechsförmlichkeit lest 13. oktober 2013Simpson, J. L. (1957). Berlin: Allied rights and responsibilities in the divided city. International & Comparative Law Quarterly, 6(1), 83-102.

 Resultater 

 Parti Partilistestemmer Prosent (endring) Seter (endring) Prosent av seter SPD 16 260 677  42,9 % +0,3 % 218 +4 43,9 % CDU 12 989 200 34,2 % −3,8 % 174 −16 35,0 % FDP 4 030 999 10,6 % +2,7 % 53 +14 10,7 % CSU 3 908 459 10,3 % −0,3 % 52 −1 10,5 % De grønne 569 589 1,5 % +1,5 % 0 +0 0,0 %Andre 180 057  0,5 %   0   0,0 % Totalt 37 938 981  100,0 %   497 +1 100,0 %

Valgdeltakelsen var på 88,6 %.

 Referanser 

 Eksterne lenker 

 Valgresultater på internettsiden til Statistischen Bundesamt

Kategori:Valg i 1980
Kategori:1980 i Vest-Tyskland
Kategori:Føderale valg i Tyskland